অপারেশন জ্যাকপট (চলচ্চিত্র)

অপারেশন জ্যাকপট ২০২৪ সালের আসন্ন বাংলা ভাষার বাংলাদেশী যুদ্ধধর্মী একশন নাট্য চলচ্চিত্র। বাংলাদেশের স্বাধীনতা যুদ্ধে নৌ-সেক্টর পরিচালিত চট্টগ্রাম - মোংলা সমুদ্রবন্দর, চাঁদপুর ও নারায়ণগঞ্জে একযোগে গেরিলা অভিযান অপারেশন জ্যাকপটের পটভূমিতে চলচ্চিত্রটি পরিচালনা করছেন রাজীব কুমার বিশ্বাস ও দেলোয়ার জাহান ঝন্টু। প্রযোজনার করছেন স্বপন চৌধুরী। এতে প্রধান চরিত্রে অভিনয় করছেন অনন্ত জলিল, ওমর সানি, ইলিয়াস কাঞ্চন, কাজী হায়াত, নিপুন, ইমন, নিরব ও জয় চৌধুরী।

 অভিনয়শিল্পী 
 অনন্ত জলিল
 ইমন
 নিরব
 রোশান
 শিপন মিত্র
 জয় চৌধুরী
 আমান রেজা
 সাঞ্জু জন
 মিশা সওদাগর
 ওমর সানী
 আহমেদ শরীফ
 ইলিয়াস কাঞ্চন
 ডন
 ড্যানি সিডাক

 নির্মাণ 
অপারেশন জ্যাকপট নিয়ে চলচ্চিত্র নির্মাণে প্রথম উদ্যোগ নিয়েছিল নৌপরিবহন মন্ত্রণালয়। প্রায় আড়াই বছর ধরে নির্মাতা গিয়াসউদ্দিন সেলিম চিত্রনাট্য তৈরি করেন। এই চলচ্চিত্র নির্মাণ তদারকির দায়িত্ব পায় মুক্তিযুদ্ধ বিষয়ক মন্ত্রণালয়। পুরো প্রকল্পে ব্যয় ধরা হয়েছিল ২৩ কোটি ২৩ লাখ ৩৫ হাজার টাকা। চলচ্চিত্রটির নির্মাণের দায়িত্ব পড়ে মুক্তিযুদ্ধবিষয়ক মন্ত্রণালয়ের ওপর। দরপত্র আহ্বান করে তারা। তখন চলচ্চিত্রটি নির্মাণের কাজটি পায় কিবরিয়া ফিল্মস। তবে গিয়াসউদ্দিন সেলিমের ‘আশীর্বাদ চলচ্চিত্র’ দরপত্র থেকে ছিটকে পড়ায় তখন বেশ আলোচনা-সমালোচনা হয়েছিল। নৌ-সেক্টর কর্তৃক পরিচালিত এই গেরিলা অভিযানের বীরত্বের গল্প নিয়ে নির্মিত চলচ্চিত্রটি প্রযোজনা করছে মুক্তিযুদ্ধবিষয়ক মন্ত্রণালয়। ছবিটির বাজেট ধরা হয়েছে ২১ কোটি টাকা।

 তথ্যসূত্র 

 বহিঃসংযোগ 



বিষয়শ্রেণী:আসন্ন চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:আসন্ন বাংলা ভাষার চলচ্চিত্র
বিষয়শ্রেণী:রাজীব কুমার বিশ্বাস পরিচালিত চলচ্চিত্র
বিষয়শ্রেণী:দেলোয়ার জাহান ঝন্টু পরিচালিত চলচ্চিত্র